Laladan budhaya Betawi punika kaperang dados kalih bagéyan inggih punika Betawi Tengah utawi ingkang dipunwastani Betawi Kutha saha Betawi Pinggiran.[2] Ingkang kalebet laladan Betawi Tengah punika laladan naliak jaman akir Pamerintah kolonial Walanda kalebet laladan Gemeente Batavia, kejawi Tanjung Priuk lan sakupengipun.[2] Suku Betawi gadhah jajan khas ingkang dipunwastani dhodhol utawi jenang.[2] Dhodhol kalebet jajanan ingkang raosipun legi.[2] Dhodhol punika limrahipun dipundamel kaliyan tiyang ingkang sampun kulinten supados saged ngasilaken dhodhol ingkang éco saha kualitasipun saé.[2] Kejawi dhodhol, suku Betawi ugi gadhah kesenian khas ingkang arupa topéng Betawi.[2] Topéng Betawi punika ugi saged dipunwastani lénong Betawi.[2]